
Text rozhodnutia
Súd: Krajský súd Bratislava Spisová značka: 11CoP/84/2014 Identifikačné číslo súdneho spisu: 1114202219 Dátum vydania rozhodnutia: 14. 02. 2014 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2014:1114202219.1 Uznesenie Krajský súd v Bratislave, vo veci o vyslovenie prípustnosti prevzatia W. D., E.. XX.XX.XXXX, trvale bytom E., I., do ústavu zdravotníckej starostlivosti, o odvolaní umiestneného, Y. A. D., X.. M., E.. XX.XX.XXXX, I. E. XX, I., proti uzneseniu Okresného súdu Bratislava I zo dňa 27.1.2014, č.k. 1Pu 16/2014-3, jednohlasne ( pomerom hlasov 3:0 ) takto r o z h o d o l : Uznesenie súdu prvého stupňa sa potvrdzuje. o d ô v o d n e n i e : Súd prvého stupňa napadnutým uznesením ustanovil v konaní o vyslovenie prípustnosti prevzatia do ústavu zdravotníckej starostlivosti W. D., E.. XX.XX.XXXX, J. I. E., I. za opatrovníka Mestskú časť Bratislava - Staré mesto, Vajanského nábrežie 3, Bratislava právne odôvodňujúc § 191b ods.2 O.s.p.. Proti uzneseniu podal v zákonnej lehote odvolanie umiestnený žiadajúc, aby odvolací súd napadnuté uznesenie zmenil a za opatrovníka ustanovil jeho manželku A. D., X.. M., E.. XX.XX.XXXX, trvale bytom E. XX, I.. Mal za to, že v prípade jeho osoby nie je dôvod pre ustanovenie tretej osoby za jeho opatrovníka, kedy túto funkciu môže vykonávať jeho manželka, s ktorou žije v spoločnej domácnosti a ich vzájomné vzťahy sú usporiadané. V prílohe odvolania doložil písomné splnomocnenie zo dňa 9.2.2014 udelené A. D., X.. M., E.. XX.XX.XXXX, trvale bytom E. XX, I., na jeho zastupovanie v konaní vedenom na Okresnom súde Bratislava I pod sp.zn. 1Pu/16/2014. Odvolací súd prejednal vec podľa § 212 ods. 1 O.s.p. bez nariadenia pojednávania podľa § 214 ods. 2 O.s.p. a dospel k záveru, že odvolanie umiestneného nie je dôvodné. Podľa § 191b ods. 2 O.s.p. ak ten, koho ústav prevzal, nemá iného zástupcu, ustanoví mu súd pre toto konanie opatrovníka. V zmysle uvedeného ustanovenia súd prvého stupňa správne rozhodol a postupoval v súlade so zákonom, keď v súlade s § 191b ods.2 O.s.p. ustanovil opatrovníka osobe, ktorá bola prevzatá do ústavu zdravotníckej starostlivosti a v čase rozhodovania nemala iného zástupcu. K odvolacím námietkam je treba uviesť, že konanie o vyslovenie prípustnosti prevzatia alebo držania v ústave zdravotníckej starostlivosti je osobitným druhom občianskeho súdneho konania, ktoré začína súd z úradnej povinnosti po oznámení ústavu vykonávajúceho zdravotnícku starostlivosť urobeného v lehote 24 hodín potom, ako došlo k prevzatiu alebo k držaniu osoby v ústave. Konanie sa riadi vyšetrovacou zásadou a ak chorý nemá zástupcu, súd mu bez zbytočného odkladu ustanoví opatrovníka ( § 191b ods.2 O.s.p.). Osobitosť tohto konania spočíva i v tom, že súd musí v danej veci postupovať rýchlo , v zákonom určených krátkych lehotách , napr. v 5 dňovej lehote na rozhodnutie, či k prevzatiu došlo zo zákonných dôvodov. Práve osobitosti tohto konania spôsobujú, že pri ustanovení opatrovníka osobe, ktorá nemá zástupcu podľa § 191b ods.2 O.s.p., sa nemôže konajúci súd dôsledne riadiť zásadami uvedenými v § 29 ods.6 O.s.p. a pred ustanovením opatrovníka vykonať dôsledné šetrenie na existenciu osôb pôsobiacich v rodinnom, pracovnom, kultúrnom, poprípade inom prostredí, ktoré je osobe chorej blízke. Na základe uvedeného, zohľadniac i okolnosť, že ani v odvolacom konaní sa nepreukázalo, že v čase vydania napadnutého rozhodnutia mal umiestnený ustanoveného zástupcu, odvolací súd uznesenie súdu prvého stupňa podľa § 219 ods. 1 O.s.p. ako vecne správne potvrdil. V prípade, ak bude súd prvého stupňa konať o ďalšom držaní umiestneného v ústave ( § 191d a nasl. O.s.p.), je povinný akceptovať a procesne doriešiť v odvolacom konaní doložené písomné splnomocnenie zo dňa 09.02.2014, ktorým umiestnený splnomocnil na jeho zastupovanie v konaní vedenom na Okresnom súde Bratislava I pod sp. zn. 1Pu/16/2014 manželku A. D., X.. M., E.. XX.XX.XXXX, J. I. E. XX, I.. Poučenie: Proti tomuto uzneseniu nie je odvolanie prípustné.

